"Dama"-priča o borbi Su Ći
Igrani film o Aung San Su Ći počeo je da se prikazuje u SAD u isto vreme kada je osvojila mesto u parlamentu Burme.
Premijera filma održana je kada je i predvidjeno ali niko nije očekivao da će se, gotovo u isto vreme, nobelovka Aung San Su Ći pripremati da zauzme mesto u parlamentu Burme. Državna sekretarka Hilari Klinton pozdravila je taj dogadjaj. " Film Luka Besona, “Dama” prati bitku Aung San Su Ći protiv tiranije, i njenu hrabrost, počevši od 1947, kada je, kao dvogodišnja devojčica ostala bez oca, prodemokratskog generala Aung Sana, koga su ubili njegovi protivnici. Nekoliko decenija kasnije, Su Ći je domaćica u Engleskoj i majka dvojice dečaka. Vraća se u Burmu da se stara o svojoj bolesnoj majci. Nikada se nije vratila u Englesku. Postala je politički aktivista, a 1988. obratila se skupu od pola miliona ljudi, na masovnom protestu u Rangunu, gde je pozvala na uvodjenje demokratije. Taj govor je zabeležen u Besonovom filmu, a scena je predstavljala izazov za Mišel Jo koja glumi Su Ći. Glumica je naučila burmanski jezik za osam meseci. Godinu dana kasnije, Su Ći je stavljena u kućni pritvor, u kojem je provela 15 godina. Luk Beson kaže da je morao da prikaže život Su Ći u zatočeništvu raspolažući sa malo informacija. ” "Dama” je takodje ljubavna priča. Ona razmatra fizičko odvajanje Su Ći od njenog muža, Majkla Erisa, i njegovu trajnu podršku supruzi. Erisa glumi Dejvid Tulis. Beson kaže da je film slučajno počeo da se prikazuje u vreme kada je Su Ći osvojila mandat u parlamentu. Državna sekretarka Hilari Klinton odgledala je film pre nego što se, prvi put u životu, susrela sa Su Ći. Mišel Ju uspeva da se potpuno transformiše u Su Ći. Film omogućuje publici da sagleda neograničeno žrtvovanje dobitnice Nobelove nagrade za mir.